**Jelgavas pilsētas pašvaldības 2014.gada 29.maija saistošie noteikumi Nr.14-14**

**„Grozījumi Jelgavas pilsētas pašvaldības 2014.gada 27.marta saistošajos noteikumos Nr.14-4 „Jelgavas pilsētas pašvaldības pirmsskolas izglītības nodrošināšanas funkcijas īstenošanas kārtība””  
PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Īss saistošo noteikumu satura izklāsts | Jelgavas pilsētas pašvaldības 2014.gada 29.maija saistošie noteikumi Nr.14-14 „Grozījumi Jelgavas pilsētas pašvaldības 2014.gada 27.marta saistošajos noteikumos Nr.14-4 „Jelgavas pilsētas pašvaldības pirmsskolas izglītības nodrošināšanas funkcijas īstenošanas kārtība”” (turpmāk - saistošie noteikumi) paredz, ka bērnu vecāki savu pieteikumu pirmsskolas izglītības programmas apguvei Jelgavas pilsētas pašvaldības pirmsskolas izglītības iestādē elektroniski mājas lapā [www.epakalpojumi.lv](http://www.epakalpojumi.lv) varēs reģistrēt, veikt izmaiņas un pārreģistrēt no 2014.gada 1.septembra.  Ņemot vērā minēto, ar saistošajiem noteikumiem tiek pagarināts termiņš pieteikumu pārreģistrācijai līdz 2014.gada 1.decembrim tiem vecākiem, kuru bērni reģistrēti reģistrā pirms Jelgavas pilsētas pašvaldības 2014.gada 27.marta saistošo noteikumu Nr.14-4 „Jelgavas pilsētas pašvaldības pirmsskolas izglītības nodrošināšanas funkcijas īstenošanas kārtība” spēkā stāšanās. No 2014.gada 1.maija (kad spēkā stājās Jelgavas pilsētas pašvaldības 2014.gada 27.marta saistošie noteikumi Nr.14-4 „Jelgavas pilsētas pašvaldības pirmsskolas izglītības nodrošināšanas funkcijas īstenošanas kārtība”) līdz 1.septembrim pieteikumus varēs pārreģistrēt, personīgi ierodoties Jelgavas pilsētas domes administrācijas Īpašumu konversijas pārvaldes Dzīvesvietas deklarēšanas sektorā. |
| 2. Saistošo noteikumu nepieciešamības pamatojums | Jelgavas pilsētas pašvaldības 2014.gada 27.marta saistošo noteikumu Nr.14-4 „Jelgavas pilsētas pašvaldības pirmsskolas izglītības nodrošināšanas funkcijas īstenošanas kārtība” viens no mērķiem ir nodrošināt iespēju reģistrēt bērnus, veikt izmaiņas iepriekš reģistrētā pieteikumā, kā arī pārreģistrēt pieteikumu elektroniski mājas lapā [www.epakalpojumi.lv](http://www.epakalpojumi.lv), kas tādējādi veicinātu lielāku pieejamību bērnu reģistrācijai un ātrāku un vienkāršāku datu aktualizāciju un izmaiņu reģistrēšanu pirmsskolas izglītības programmas apguvei. Ņemot vērā faktu, ka reģistrācijas mājas lapā [www.epakalpojumi.lv](http://www.epakalpojumi.lv) nodrošināšanā ir iesaistītas arī citas valsts pārvaldes iestādes, ar kurām ir nepieciešams saskaņot iegūstamos un nododamos personas datus, kā arī tehniskas problēmas elektroniskā reģistrēšanās procesa efektīvai nodrošināšanai, šis process ir komplicēts un laikietilpīgs un nav iespējams nodrošināt elektronisko reģistrēšanos no 2014.gada 1.maija. Līdz ar to ir nepieciešams izdarīt grozījumus Jelgavas pilsētas pašvaldības 2014.gada 27.marta saistošajos noteikumos Nr.14-4 „Jelgavas pilsētas pašvaldības pirmsskolas izglītības nodrošināšanas funkcijas īstenošanas kārtība”, nosakot, ka bērnu vecāki elektronisko reģistrēšanos var izmantot no 2014.gada 1.septembra.  Ņemot vērā iepriekš minēto, tiek pagarināts arī termiņš pārreģistrācijas veikšanai līdz 2014.gada 1.decembrim, lai tiem vecākiem, kuri nevar personīgi ierasties Jelgavas pilsētas domes administrācijas Īpašumu konversijas pārvaldes Dzīvesvietas deklarēšanas sektorā, būtu nodrošināta iespēja 3 mēnešu laikā veikt pieteikuma pārreģistrāciju elektroniski. |
| 3. Informācija par saistošo noteikumu ietekmi uz pašvaldības budžetu | Būtiska ietekme nav paredzēta. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Būtiska ietekme nav paredzēta. |
| 5. Informācija par administratīvajām procedūrām | Līdz 2014.gada 31.augustam bērnu vecāki savu pieteikumu var reģistrēt, veikt tajā izmaiņas un pārreģistrēt, personīgi ierodoties Jelgavas pilsētas domes administrācijas Īpašumu konversijas pārvaldes Dzīvesvietas deklarēšanas sektorā. |
| 6. Informācija par konsultācijām ar privātpersonām | Nav veiktas konsultācijas ar privātpersonām. |

Jelgavas pilsētas domes priekšsēdētājs A.Rāviņš